രാജ്യം ഉറ്റുനോക്കിയ കേസില് പ്രതിക്ക് വധശിക്ഷയില്ല ക്രൂരന് തുണയായത് ക്രിമിനല് പശ്ചാത്തലമില്ലാത്തത് 17 വര്ഷത്തെ തടവിന് ശേഷം ഇരട്ട ജീവപര്യന്തവും അഞ്ച് ലക്ഷം രൂപ പിഴയും ശിക്ഷ അപൂര്വ്വങ്ങളില് അപൂര്വ്വമെന്ന് കോടതി തന്നെ നിരീക്ഷിച്ചിട്ടും കൊല്ലം അഞ്ചലിലെ ഉത്ര വധക്കേസില് പ്രതി സൂരജിന് വധശിക്ഷയില്ല. അന്താരാഷ്ട്ര മാധ്യമം വരെ റിപ്പോര്ട്ട് ചെയ്ത സംഭവത്തില് പ്രതിക്ക് ഇരട്ട ജീവപര്യന്തമാണ് കോടതി ശിക്ഷ വിധിച്ചത്. പ്രതിയുടെ പ്രായവും ക്രിമിനല് പശ്ചാത്തലമില്ലാത്തതും പ്രതിക്ക് തുണയായെന്ന് പ്രോസിക്യൂഷന് പറയുന്നു. തെളിവ് നശിപ്പിക്കലിന് 7 വര്ഷവും വിഷവസ്തു ഉപയോഗിച്ച് ഉപദ്രവിച്ചതിന് 10 വര്ഷവും ഉള്പ്പെടെ 17 വര്ഷത്തിന് ശേഷം ഇരട്ട ജീവപര്യന്തവുമാണ് കൊല്ലം സെഷന്സ് അഡീഷണല് കോടതി വിധിച്ചത്. തെളിവ് നശിപ്പിക്കലിന് 10000, കൊലപാതക ശ്രമത്തിന് 50000, വിഷവസ്തു ഉപയോഗിച്ചതിന് 25000 എന്നിങ്ങനെ അഞ്ച് ലക്ഷം രൂപയാണ് ആകെ പിഴ ഒടുക്കേണ്ടത്. അതേസമയം വിധിയില് നീതി കിട്ടിയില്ലെന്ന് ഉത്രയുടെ അമ്മ മണിമേഖല പറഞ്ഞു. മകള്ക്ക് നീതി കിട്ടിയില്ലെന്നും ഇന്ത്യന് ശിക്ഷാ നിയമത്തിലെ ഇത്തരം പിഴവുകള് കുറ്റവാളികളെ സൃഷ്ടിക്കുന്നതെന്നും അമ്മ ആരോപിച്ചു. പരമാവധി ശിക്ഷയായ വധശിക്ഷ പ്രതീക്ഷിച്ചിരുന്നതായും ഹൈക്കോടതിയെ സമീപിക്കുമെന്നും അമ്മ മണിമേഖല പറഞ്ഞു. പ്രതി സൂരജ് കുറ്റക്കാരനാണെന്ന് കോടതി തിങ്കളാഴ്ച കണ്ടെത്തിയിരുന്നു. നാല് വകുപ്പുകള് അനുസരിച്ചാണ് സൂരജ് കുറ്റക്കാരനാണെന്നാണ് കോടതി പ്രസ്താവിച്ചത്. അപൂര്വ്വങ്ങളില് അപൂര്വ്വമായി പരിഗണിക്കാന് വേണ്ട സാഹചര്യ തെളിവുകള് കേസിനുണ്ടെന്ന നിരീക്ഷണത്തോടെയാണ് സൂരജിനെ കോടതി കുറ്റക്കാരനായി പ്രഖ്യാപിച്ചത്. കഴിഞ്ഞ ദിവസം ശിക്ഷ വിധിക്കുമെന്ന് പ്രസ്താവിച്ചിരുന്നങ്കിലും മാറ്റി വെയ്ക്കുകയായിരുന്നു. ഭിന്നശേഷിക്കാരിയായ ഭാര്യയെ ഒഴിവാക്കാനും അവരുടെ സ്വത്ത് കൈക്കലാക്കാനും വേണ്ടിയാണ് പ്രതി പാമ്ബിനെക്കൊണ്ടു കടിപ്പിച്ച് കൊലപ്പെടുത്തിയത്. അത് സര്പ്പകോപമാണെന്നു വരുത്തിത്തീര്ക്കാനും ശ്രമിച്ചു. കേസ് അത്യപൂര്വമാകുന്നത് കൊലപാതകം നടപ്പിലാക്കാനുള്ള പ്രതിയുടെ സമാനതകളില്ലാത്ത കുബുദ്ധിയും ഉപയോഗിച്ച പാമ്ബ് എന്ന ആയുധവുമാണ്. 87 സാക്ഷികള് നല്കിയ മൊഴികളും 40 തൊണ്ടിമുതലുകളും 288 രേഖകളുമാണ് അന്വേഷണം സംഘം കോടതിയില് സമര്പ്പിച്ചിരുന്നത്. ജീവനുളള ഒരു വസ്തു കൊലപാതകത്തിനുളള ആയുധമായി ഉപയോഗിച്ചു എന്നതാണ് ഉത്ര വധ കേസിന്റെ ഏറ്റവും വലിയ സവിശേഷത. പ്രതിയായ സൂരജിന്റെ കുറ്റസമ്മത മൊഴിക്കപ്പുറം ഇക്കാര്യം ശാസ്ത്രീയമായി തെളിയിക്കാന് പോലീസ് നടത്തിയ ഡമ്മി പരീക്ഷണമടക്കമുളള വേറിട്ട അന്വേഷണ രീതികളും ഏറെ ചര്ച്ചയായിരുന്നു. വിചാരണയുടെ തുടക്കം മുതല് താന് നിരപരാധിയെന്ന അവകാശവാദമാണ് പ്രതി സൂരജ് കോടതിക്കു മുന്നില് ഉയര്ത്തിയത്. എന്നാല് ശാസ്ത്രീയമായ തെളിവുകളുടെ സമാഹരണത്തിലൂടെ സൂരജിന്റെ വാദങ്ങള് പൊളിക്കാന് പ്രോസിക്യൂഷനു സാധിച്ചു. നാള്വഴികള് ഇങ്ങനെ.. മൂന്ന് വര്ഷം മുന്പ് 2018 മാര്ച്ച് 25നാണ് ഉത്രയുടെയും സൂരജിന്റെയും വിവാഹം നടന്നത്. 2020 ഫെബ്രുവരി 29നാണ് ആദ്യമായി പാമ്ബിനെ കൊണ്ട് കടിപ്പിക്കാനുള്ള ശ്രമം നടന്നത്. എന്നാല് അടൂരിലെ വീട്ടിലെ സ്റ്റെയര്കേസില് അണലിയെ കൊണ്ട് കടിപ്പിക്കാനുള്ള ആദ്യ ശ്രമം പാളിപ്പോയിരുന്നു. ദിവസങ്ങള്ക്ക് ശേഷം 2020 മാര്ച്ച് 2ന് അടൂരിലെ വീട്ടില് ഗുളികകള് നല്കി ഉത്രയെ മയക്കിയ ശേഷം കാലില് അണലിയെ കൊണ്ട് കടിപ്പിച്ചു. ഇതേ തുടര്ന്ന് തിരുവല്ല പുഷ്പഗിരി ആശുപത്രിയില് അതീവ ഗുരുതരാവസ്ഥയില് ചികിത്സയിലായിരുന്നു. ഏപ്രില് 22 നാണ് ആശുപത്രിയില് നിന്നു ഡിസ്ചാര്ജായി ഉത്ര അഞ്ചലിലെ വീട്ടിലെത്തിയത്. ഇതിനു തൊട്ടുപിന്നാലെ 2020 ഏപ്രില് 24ന് സൂരജ് സുരേഷിന്റെ പക്കല് നിന്നു മൂര്ഖന് പാമ്ബിനെ വാങ്ങി. ഇതിനു പിന്നാലെ മേയ് 6ന് ഗുളികകള് കൊടുത്തു മയക്കിയ ശേഷം ഉത്രയുടെ ഇടതു കൈത്തണ്ടയില് രണ്ട് തവണ സൂരജ് പാമ്ബിനെക്കൊണ്ടു കടിപ്പിക്കുകയായിരുന്നു. അടുത്ത ദിവസം ഉത്രയുടെ മരണം സ്ഥിരീകരിച്ചു. മേയ് 18ന് ഉത്രയുടെ മാതാപിതാക്കള് റൂറല് എസ്പി ഹരിശങ്കറിനു പരാതി നല്കി. ക്രൈംബ്രാഞ്ച് ഏറ്റെടുത്ത കേസില് മെയ് 24 നാണ് സൂരജ് പിടിയിലാകുന്നത്. ഡമ്മി ഉപയോഗിച്ച് കൊലപാതകം പുനരാവിഷ്കരിച്ചാണ് സംഘം അന്വേഷണം നടത്തിയത്. അഞ്ചല് പൊലീസ് അന്വേഷിച്ച കേസ് പിന്നീട് ക്രൈംബ്രാഞ്ച് ഏറ്റെടുക്കുകയായിരുന്നു. പണം തട്ടിയെടുക്കുക എന്ന ലക്ഷ്യത്തോടെയാണ് കൊലപാതകം നടത്തിയത്. കൊലപാതകം, കൊലപാതക ശ്രമം, ഗുരുതരമായി പരിക്ക് ഏല്പ്പിക്കല്, തെളിവ് നശിപ്പിക്കല് എന്നീ കുറ്റങ്ങളാണ് സൂരജിന് എതിരെ ചുമത്തിയിട്ടുള്ളത്. തുടര്ച്ചയായി രണ്ട് പ്രാവശ്യം പാമ്ബ് കടിച്ച സംഭവത്തില് സംശയം തോന്നിയ ബന്ധുക്കളാണ് പരാതി നല്കിയത്. പാമ്ബ് പിടിത്തകാരന് സുരേഷ് കേസില് മാപ്പുസാക്ഷിയായി. 2020 മെയ് 6 ന് രാത്രിയിലാണ് സംസ്ഥാനത്തെ ഞെട്ടിച്ച അപൂര്വങ്ങളില് അപൂര്വമായ അരും കൊല നടന്നത്. ജൂണ് മാസം മുതല് പ്രതിയെ ജുഡീഷ്യല് കസ്റ്റഡിയില് വിചാരണ തടവുകാരനായി പാര്പ്പിച്ചാണ് വിചാരണ ചെയ്യുന്നത്. 2020 ഒക്ടോബറില് വിചാരണ ആരംഭിച്ച കേസില് സ്വതന്ത്ര , ശാസ്ത്രീയ വിദഗ്ധരടക്കം 76 സാക്ഷികളെ വിസ്തരിച്ചു. 44 പ്രാമാണിക രേഖകളും തൊണ്ടി മുതലുകളും അക്കമിട്ട് പ്രോസിക്യൂഷന് ഭാഗം തെളിവായി കോടതി സ്വീകരിച്ചു.കേസില് നിര്ണായക തെളിവായി ഉത്രയുടെ ആന്തരികാവയവങ്ങളായ കരള് , വൃക്ക , ആമാശയം , രക്തം , ഉമിനീര് സ്രവങ്ങള് തുടങ്ങിയവയുടെ രാസപരിശോധനാ ഫലം ക്രൈംബ്രാഞ്ചിന് ലഭിച്ചു. ശരീരത്തില് മൂര്ഖന് പാമ്ബിന്റെ വിഷാംശവും ഉറക്കഗുളികയുടെ അമിത സാന്നിദ്ധ്യവും കണ്ടെത്തി. ഉത്രയെ പാമ്ബിനെക്കൊണ്ട് കടിപ്പിക്കുന്നതിന് മുമ്ബ് പാരസെറ്റമോള് ഗുളികകളും അലര്ജിക്ക് ഉപയോഗിക്കുന്ന സെട്രിസിന് ഗുളികകളും അമിത അളവില് പഴച്ചാറില് കലര്ത്തി നല്കിയതായി സൂരജ് കുറ്റസമ്മത മൊഴി നല്കിയിരുന്നു. ഇവ നല്കി അബോധാവസ്ഥയിലാക്കിയ ശേഷമാണ് നേരത്തെ സുരേഷ് പ്ലാസ്റ്റിക് ജാറിലിട്ട് നല്കിയ കരിമൂര്ഖനെ സൂരജ് അര്ദ്ധ രാത്രി ഉത്രയുടെ ദേഹത്ത് കുടഞ്ഞിട്ട് പ്രകോപിപ്പിച്ച് കടിപ്പിച്ചത്. സുരേഷുമായി ഗൂഢാലോചന നടത്തി കുറേ നാള് ഭക്ഷണം നല്കാതെ പട്ടിണിക്കിട്ട് മൂര്ഖന് കടിക്കാനുള്ള പക വരുത്തുകയായിരുന്നു. കൃത്യ സമയം ഉത്ര ധരിച്ചിരുന്ന വസ്ത്രങ്ങള് , ആഭരണങ്ങള് , കിടക്ക വിരി , തലയിണ , പാമ്ബിനെ അടിച്ചു കൊന്ന വടി , മൂര്ഖനെ കൊണ്ടുവന്ന ജാര് , ബാഗ് തുടങ്ങിയവയുടെ ഫോറന്സിക് പരിശോധനാ ഫലങ്ങളും ഫോറന്സിക് ലബോറട്ടറിയില് നിന്നും കോടതിയില് സമര്പ്പിച്ചു. സൂരജ് ഉറക്കഗുളിക വാങ്ങിയതിന് തെളിവായി ഗുളികയുടെ സ്ട്രിപ്പ് പൊലീസ് കണ്ടെടുത്തു. മെഡിക്കല് ഷോപ്പുടമയും സൂരജിനെ തിരിച്ചറിഞ്ഞു. 98 പവനും 5 ലക്ഷം രൂപയും ബൊലേനോ കാറും സ്ത്രീധനമായി വാങ്ങിയാണ് സ്വകാര്യ ബാങ്കിലെ പണമിടപാട് ഏജന്റായ സൂരജ് ഉത്രയെ വിവാഹം കഴിച്ചത്. കൂടാതെ ഉത്രയുടെ വീട്ടില് നിന്നും 8,000 രൂപ വീതം മാസം തോറും സൂരജ് വാങ്ങി. കൂടുതല് വസ്തുവിനും പണത്തിനായും നിരന്തരം വഴക്കിട്ടു. സ്ഥാപനത്തില് താന് നടത്തിയ പണാപഹരണ തുക തിരിച്ചടക്കാനും ഉത്രയുടെ സ്വര്ണ്ണവും പണവും ഉപയോഗിച്ചു. ഒത്തു തീര്പ്പ് ചര്ച്ച വിവാഹ മോചന വക്കിലെത്തിയപ്പോള് സ്വത്തിനോടുള്ള അതിമോഹവും ധൂര്ത്തടിച്ച പണവും സ്വത്തുക്കളും തിര്യെ കൊടുക്കണമെന്ന ഭയവും കൊണ്ടാണ് സൂരജ് കൊല ആസൂത്രണം ചെയ്തത്. ഉത്രയുടെ ജീവനെടുക്കാന് മൂന്നു മാസം നീണ്ട ആസൂത്രണം നടപ്പിലാക്കുന്നതിന്റെ ഭാഗമായി 3 തവണയാണ് വിഷപ്പാമ്ബിനെ ഉത്രയുടെ ജീവിതത്തിലേക്ക് കടത്തിവിട്ടത്. ഇതിനായി പാമ്ബാട്ടി സുരേഷ് കൂട്ടു നിന്നു. ഒപ്പം യൂട്യൂബിലും മാസങ്ങളോളം പരതി രിതികള് മനസിലാക്കി. പാമ്ബു നേരിട്ട് മൂര്ഖനെക്കൊണ്ട് കടിപ്പിക്കുന്നതിന് 3 മാസം മുമ്ബ് സൂരജിന്റെ വീട്ടിലായിരുന്നു ആദ്യ പരീക്ഷണം. വീടിനകത്ത് പാമ്ബിനെ കൊണ്ടിട്ടു. ഉത്ര പാമ്ബിനെ കണ്ടതോടെ സൂരജ് ചാക്കിലാക്കി എടുത്തു കൊണ്ടു പോയി. അതിന് ശേഷം മാര്ച്ച് 2 ന് അണലിയെ വിട്ട് കടിപ്പിച്ചു. കടിയേറ്റ് വേദനിച്ചിട്ടും ആശുപത്രിയില് കൊണ്ടു പോയില്ല. വേദനസംഹാരി ഗുളിക നല്കിയ ശേഷം ഉറങ്ങാന് പറഞ്ഞു. രാത്രിയില് ബോധരഹിതയായതോടെ ആശുപത്രിയില് കൊണ്ടുപോയി. 3 ആഴ്ച നീണ്ട ചികില്സയിലൂടെ പതിയെ ജീവിതത്തിലേക്ക് തിറികെ വന്നു. പിന്നീട് ഉത്ര സ്വന്തം വീട്ടില് ചികിത്സയിലിരിക്കെ അവിടെയെത്തിയ സൂരജ് വീട്ടില് പിന്നെയും പാമ്ബിനെ കണ്ടതായി ഉത്രയോട് കള്ളം പറഞ്ഞു. വീട്ടില് പാമ്ബ് വരാറുണ്ടെന്ന് വരുത്തി തീര്ക്കാനുള്ള നീക്കമായിരുന്നു അത്. ഒടുവിലാണ് മെയ് 6 ന് അര്ദ്ധരാത്രി മനഃസാക്ഷി മരവിപ്പിക്കുന്ന ക്രൂരപാതകം നടപ്പിലാക്കിയത്. പുലരുവോളം ഉത്രയുടെ മൃതദേഹത്തിനും കരിമൂര്ഖനുമൊപ്പം കിടപ്പുമുറിയില് കഴിച്ചു കൂട്ടിയ സൂരജ് രാവിലെയാണ് ഉത്രയുടെ വീട്ടുകാരെ വിവരമറിയിച്ചത്. വിവാഹ സമ്മാനമായി ഉത്രയുടെ വീട്ടുകാര് നല്കിയ ബൊലേനോ കാറിലാണ് മെയ് 6 ന് രാത്രി സൂരജ് മൂര്ഖനെ ജാറിലാക്കി ബാഗിനുള്ളില് വച്ച് ഉത്രയുടെ ഏറത്തെ വീട്ടില് കൊണ്ടുവന്നത്. ഇതേ കാറില് നിന്നാണ് ഉറക്കഗുളികയുടെ സ്ട്രിപ്പ് പൊലീസിനു ലഭിച്ചത്. ഇവയില് 8 ഗുളികകള് ഉപയോഗിച്ച നിലയിലായിരുന്നു. വിവാഹ നിശ്ചയ സമയത്ത് പറഞ്ഞുറപ്പിച്ച ആള്ട്ടോ കാര് പോരെന്നും ബൊലേനോ തന്നെ വേണമെന്ന് സൂരജും വീട്ടുകാരും ശഠിച്ചതിനാലാണ് ഉത്രയുടെ വീട്ടുകാര് ബോലേനോ വാങ്ങി നല്കിയത്. ജൂണ് 1 ന് സൂരജിന്റെ പിതാവ് സുരേന്ദ്രനെയും തുടര്ന്ന് മാതാവ് രേണുകയേയും സഹോദരി സൂര്യയേയും സ്ത്രീധന പീഡനക്കേസില് പൊലീസ് അറസ്റ്റ് ചെയ്തു. സ്ത്രീധനമായി ലഭിച്ച സ്വര്ണ്ണത്തില് മുക്കാല് ഭാഗവും വിറ്റും പണയം വെച്ചും സൂരജും വീട്ടുകാരും ധൂര്ത്തടിച്ചു. ഉത്രയുടെ 38 പവന് സ്വര്ണം രണ്ടു പൊതികളിലായി റബ്ബര് തോട്ടത്തില് കുഴിച്ചിട്ടത് സുരേന്ദ്രന് എടുത്ത് നല്കി. സൂരജ് അറസ്റ്റിലാകും മുമ്ബ് ഒളിപ്പിക്കാനായി സുരേന്ദ്രനെ ഏല്പ്പിക്കുകയിയിരുന്നു. സ്വര്ണ്ണമെല്ലാം ഉത്രയുടെ വീട്ടുകാരുടെ പക്കലാണെന്ന കള്ളക്കഥ അതോടെ പൊളിഞ്ഞു. സ്വത്ത് തട്ടിയെടുക്കാനായി ഉത്രയെ കൊന്നത് ഉത്രയുടെ സഹോദരനാണെന്ന സൂരജിന്റെ വ്യാജ ആരോപണവും പൊളിഞ്ഞു. സ്ത്രീ ധന തുകയില് നിന്നും ഒരു പെട്ടി ഓട്ടോറിക്ഷ വാങ്ങി സുരേന്ദ്രന് ബിസിനസ് നടത്തി. കൂടുതല് സ്ത്രീ ധനം ആവശ്യപ്പെട്ട് മാനസിക ശാരീരിക പീഡനവും തുടങ്ങി. സൂരജ് ഉത്ര ദാമ്ബത്യത്തില് ജനിച്ച ധ്രുവ് എന്ന ആണ് കുട്ടിയെയും സുരേന്ദ്രനും കുടുംബവും ഒളിപ്പിച്ചു വച്ചു. തുടര്ന്ന് കേസ് പേടിച്ച് കുട്ടിയെ തിര്യെ ഉത്രയുടെ മാതാപിതാക്കളെ ഏല്പ്പിക്കുകയായിരുന്നു. പറക്കോട്ടെ വീട്ടില് അണലിയെ കണ്ടതും അഞ്ചലില് മൂര്ഖനെ കണ്ടതും സ്വാഭാവികമായ പാമ്ബുകളുടെ സ്വഭാവ രീതിയല്ലെന്നും അവയെ അവിടെ കൊണ്ടു വന്നിട്ടതാകാമെന്നു തോന്നിയതായും ഫോട്ടോകളും പോസ്റ്റുമോര്ട്ടം റിപ്പോര്ട്ടും പരിശോധിച്ചതില് കടി വായിലെ മുറിവുകള് സ്വാഭാവികമായി തോന്നിയില്ലെന്നും 17ാം സാക്ഷി അരിപ്പ ഫോറസ്റ്റ് ട്രെയിനിങ് ഇന്സ്റ്റിറ്റ്യൂട്ടിലെ ഡെപ്യൂട്ടി ഡയറക്ടറും അസി. ഫോറസ്റ്റ് കണ്സര്വേറ്ററുമായ മുഹമ്മദ് അന്വര് വിചാരണ കോടതിയില് എക്പെര്ട്ട് ഒപ്പീനിയന് വിദഗ്ധ അഭിപ്രായ സാക്ഷിമൊഴി നല്കി. മരണം സ്വാഭാവികമായ പാമ്ബുകടി മൂലമല്ലെന്ന് വാവാ സുരേഷ് വിദഗ്ധ സാക്ഷിമൊഴി നല്കി. ഉത്രയെ ഭര്തൃ ഗൃഹത്തിലെ രണ്ടാം നിലയില് വച്ച് അണലി കടിച്ച വിവരം അറിഞ്ഞിരുന്നു. ഒരു കാരണവശാലും രണ്ടാം നിലയില് കയറി അണലി കടിക്കില്ല. പിന്നീട് മൂര്ഖന് പാമ്ബ് കടിച്ച് ഉത്ര മരിച്ച വിവരം അറിഞ്ഞയുടന് മരണത്തില് ദുരൂഹതയുണ്ടെന്നും വിവരം പൊലീസില് അറിയിക്കണമെന്നും നാട്ടുകാരോട് താന് പറഞ്ഞു. 20 ദിവസത്തിന് ശേഷം ഉത്രയുടെ വീട് സന്ദര്ശിച്ചപ്പോള് മൂര്ഖന് പാമ്ബ് പുറത്തു നിന്നും ആ വീട്ടില് കയറില്ലെന്ന് മനസിലായി. തന്നെ 16 തവണ അണലിയും 340 തവണ മൂര്ഖനും കടിച്ചിട്ടുണ്ട്. മൂര്ഖന്റെയും അണലിയുടെയും കടികള്ക്ക് സഹിക്കാന് പറ്റാത്ത വേദനയാണ്. ഉറങ്ങിക്കിടന്ന ഉത്ര പാമ്ബ് കടിച്ചിട്ട് അറിഞ്ഞില്ലെന്നത് വിശ്വസിക്കാനാവില്ല.8 ജില്ലകളില് രക്ഷാപ്രവര്ത്തനം നടത്തുന്ന തനിക്ക് വീട്ടിനുള്ളില് നിന്ന് അണലിയെ പിടിക്കാനിട വരുകയോ വീട്ടിനുള്ളില് വച്ച് ഒരാളെ അണലി കടിച്ച സംഭവം അറിയുകയോ ചെയ്തിട്ടില്ല. ഒരേ ആളെ രണ്ട് അളവിലെ വിഷപ്പല്ലുകളുടെ അകലത്തില് കടിക്കുന്നതും അസ്വാഭാവികമാണെന്നും അദ്ദേഹം മൊഴി നല്കി. വിഷം ഉപയോഗിക്കുന്നതില് പിശുക്കു കാട്ടുന്ന മൂര്ഖന് ഉറങ്ങിക്കിടന്ന ഒരാളെ രണ്ടു പ്രാവശ്യം കടിച്ചുവെന്നത് വിശ്വസനീയമല്ലെന്ന് കോട്ടയം ഫോറസ്റ്റ് വെറ്റിനറി അസി. ഓഫീസര് ഡോ.കിഷോര് കുമാര് മൊഴി നല്കി. കടികള് രണ്ടും ഒരേ സ്ഥലത്ത് കണ്ടത് ഉത്രയുടെ കൈകള് ചലിച്ചിരുന്നില്ലെന്നതാണ് കാണിക്കുന്നത്. മൂര്ഖന് പാമ്ബുകള്ക്ക് ജനാല വഴി കയറണമെങ്കില് അതിന്റെ 13 ഉയരമുള്ളതായിരിക്കണമെന്ന് ഉത്രയെ കടിച്ച പാമ്ബിന്റെ അവശിഷ്ടം പോസ്റ്റുമോര്ട്ടം നടത്തിയ ഡോക്ടര് കിഷോര്കുമാര് വ്യക്തമാക്കി. പോസ്റ്റ്മോര്ട്ടം പരിശോധനയില് പാമ്ബിന്റെ ഉള്ഭാഗത്ത് ഇരയുടെ അവശിഷ്ടങ്ങളോ അവയുടെ അസ്ഥികളോ കണ്ടില്ല. ഇത് കുറേ ദിവസങ്ങളായി ഭക്ഷണമില്ലാതെ കിടന്നതുകൊണ്ടാണ്. പാമ്ബിനെ പിടിച്ചു വെച്ചിരുന്നതുകൊണ്ടാവാം ഇതെന്നും അദ്ദേഹം മൊഴി നല്കി. ഉത്രയെ അടൂര് ആശുപത്രിയില് കൊണ്ടു വന്നപ്പോള് ഒപ്പമുണ്ടായിരുന്ന ഭര്ത്താവ് എന്ന് പരിചയപ്പെടുത്തിയ ആള് രാത്രി 9 മണിയോടെ ഉത്ര പുറത്തിറങ്ങിയപ്പോള് എന്തോ കടിച്ചതാണെന്ന് പറഞ്ഞുവെന്നും ആശുപത്രിയില് കൊണ്ടുവരാന് വൈകിയതിന്റെ കാരണം ചോദിച്ചപ്പോള് മറുപടി തൃപ്തികരമായിരുന്നില്ലെന്നും ഈ സമയമെല്ലാം ഉത്ര വേദന കൊണ്ട് കാലില് അടിച്ചു കരയുകയായിരുന്നെന്നും അടൂര് ജനറല് ആശുപത്രിയില് ഉത്രയെ പരിശോധിച്ച് പ്രാഥമിക ചികിത്സ നടത്തിയ ഡോ. ജഹരിയ ഹനീഫ് മൊഴി നല്കി. അത്യാസന്ന നിലയില് ഒരു സ്ത്രീയെ കൊണ്ടുവന്നതറിഞ്ഞ് കാഷ്യാലിറ്റി റൂമില് ചെന്നപ്പോള് കൈയില് എന്തോ കടിച്ചതാണെന്ന് പറഞ്ഞ് ഭര്ത്താവ് ഇറങ്ങിപ്പോയെന്നും പരിശോധനയില് ജീവന്റെ യാതൊരു ലക്ഷണവും കണ്ടില്ലെന്നും കൈകള് ആല്ക്കഹോള് സ്വാബ് കൊണ്ട് തുടച്ചപ്പോള് രക്തം കട്ടപിടിച്ച ഭാഗത്ത് രണ്ട് കടിയുടെ പാടുകള് കണ്ടെന്നും അച്ഛനോട് ഉത്ര മരിച്ച കാര്യം പറഞ്ഞപ്പോള് വീട്ടില് പാമ്ബിനെക്കണ്ടെന്ന് പോയി നോക്കിയവര് പറഞ്ഞുവെന്നും പിന്നീടത് മൂര്ഖനാണെന്ന് പറഞ്ഞതായും ഉത്ര മരിച്ച ദിവസം അഞ്ചല് സെന്റ് ജോണ്സ് ആശുപത്രിയില് ഡ്യൂട്ടിയിലുണ്ടായിരുന്ന ഡോ.ജീന ബദര് മൊഴി നല്കി. ഉത്ര കൊലക്കേസില് ഒന്നാം പ്രതി സൂരജിന്റെ അമ്മ രേണുക, സഹോദരി സൂര്യ എന്നിവര്ക്ക് ഹൈക്കോടതി നേരത്തെ ജാമ്യം അനുവദിച്ചിരുന്നു. കേസില് മൂന്നും നാലും പ്രതികളാണ് ഇവര്. കഴിഞ്ഞ ഓഗസ്റ്റ് പതിനാലിനാണ് അന്വേഷണ സംഘം കുറ്റപത്രം സമര്പ്പിച്ചത്. ആയിരത്തി അഞ്ഞൂറിലധികം പേജുള്ള കുറ്റപത്രത്തില് 217 സാക്ഷികളുണ്ട്. സൂരജിന്റെ പിതാവ് സുരേന്ദ്രന് നേരത്തെ ഹൈക്കോടതി കേസില് ജാമ്യം അനുവദിച്ചിരുന്നു. വൈല്ഡ് ലൈഫ് പ്രൊട്ടക്ഷന് നിയമത്തിലെ ഷെഡ്യൂളില് പറയുന്ന സംരക്ഷിത വന്യ ജീവി വിഭാഗത്തില്പ്പെട്ട അണലിയെയും മൂര്ഖനെയും അനധികൃതമായി കൈവശം വച്ചതിനും വ്യാപാരം നടത്തിയതിനും പ്രകോപിപ്പിച്ചു കടിപ്പിച്ചതിനും തല്ലിക്കൊന്നതിനും ഉത്ര വധക്കേസ് പ്രതികളായ സൂരജിനും സുരേഷിനുമെതിരെ വനം വകുപ്പ് 2 ഫോറസ്റ്റ് കേസുകളെടുത്തിരുന്നു. 7 വര്ഷം വരെ തടവും പിഴയും ലഭിക്കാവുന്ന കുറ്റം ചുമത്തിയാണ് അഞ്ചല് ഫോറസ്റ്റ് റെയ്ഞ്ചര് ബി.ആര്. ജയന് കേസില് കുറ്റപത്രം സമര്പ്പിച്ചത്. കൊലപാതകക്കേസില് മാത്രമാണ് ഇപ്പോള് വിധി വന്നിരിക്കുന്നത്. ഗാര്ഹികപീഡനക്കേസും വനംവകുപ്പ് റജിസ്റ്റര് ചെയ്ത കേസും കോടതി നടപടികളിലാണ്. Tags